Ceng Cabit, Oktoba 22
Ngat ma kite atir pi niye bibedo kwo.
Omyero wabed ki gen ni ka walubo cik pa Lubanga, ci man bikeliwa adwogi maber. Pire tek ni omyero waket niye i kom Ngat ma ada romo konyowa. Paulo opoyo wiwa ni: “Deyo obed bot Lubanga ma twero tiyo tic madwong twatwal ma kato gin ma watwero lego pire nyo keto i tamwa, pi tekone ma tye ka tic i komwa.” (Ep. 3:20) Lutic pa Jehovah gitute ki kerogi ducu me timo mitine, dok gigeno ni Jehovah bigoyo laane i kom tutegi. Tika cwinywa pe yom ni Lubangawa tye kwedwa? Tika waromo bedo ki gen ni kibigamo legawa ka walego ni kimed niyewa? Baibul wacciwa ni twere ka “walubo gin ma en [Lubanga] mito.” (1 Jon 5:14) Jehovah cwinye bedo yom i kom jo ma giketo gengi i kome. Jehovah bigamo legawa ka walego ni meno kimed niyewa, dok niyewa bidongo matek ma weko ‘gibikwanowa ni wan jo ma myero i ker pa Lubanga.’
Ceng Baraja, Oktoba 23
Pe wangak woko.
Lwodo lok i kom jami me cwiny konyo ngat moni wek odok Lakricitayo muteggi i yo me cwiny. (Ibru 5:14; 6:1) Ngat ma tero cawa manok me lwodo lok i kom Jehovah gin Yecu pe bigwoko niyene bedo matek. Bedo yot bot dano ma kit meno me ngak nyo a woko ki i lok me ada. (Ibru 3:12) Yecu ociko ni ka pe wawinyo nyo waye Lok pa Lubanga, ci pe ‘wabimako matek ki cwiny ma genne ki maber.’ Ma ka meno, ‘tam mapol, ki lim, ki yomcwiny me kwo man diyowa, nyigwa pe cek maber.’ (Luka 8:14, 15) Pi meno, wamedde wunu ki lwodo lok i kom Lok pa Lubanga. Man bicuko cwinywa me nyuto deyo pa Jehovah, ki dong kite mabeco ma kicoyogi i Baibul. (2 Kor. 3:18) Gin ango mukene ma waromo lega pire? Dongo ngecwa i kom Lubanga kacel ki bedo ki kare me nyuto deyone gubedo mot madit ki dong gin ma pe gik ka nongo wamedde ki pwonyo kit me poro Wonwa me polo.
Ceng Aryo, Oktoba 24
Ryeko bene tye kit meno pi kwoni; ka ce inongo ryeko, ci ibedo ki gen ni kwoni me anyim bibedo maber.
Macalo lanyodo, mitini tye ni lutinoni ma gitye mwaka apar ki wiye gubed jo mucwiny i yo me cwiny. Lubanga bene mito ni meno ‘wupwonygi dok wunyebgi ki kit mabeco ma Jehovah pwoyo.’ (Ep. 6:4) Pi meno, myero inen ni ipwonyo lutinoni kare ki kare. Me labolle: Imito ni meno lutinoni gukwan pien ingeyo ni kwan pire tek dok itye ki gen ni meno ibidongo miti man i cwinygi. Lunyodo ma gimaro lutinogi gitute ki tekgi me neno ni meno gikonyo lutinogi me niang adwogi maber ma bino ki i ‘pwony mabeco pa Jehovah’ ma wanongo ki i kacokke kacel ki yub mukene me cwiny. Pien pwonye i yo me cwiny pire tek, myero itute me dongo i cwiny lutinoni mar pi jami me cwiny kacel ki pwoc pi ryeko ma ginongo ki iye. Kit macalo Yecu okonyo kwede lupwonnyene-ni, in bene myero itemme me konyo lutinoni ma gitye mwaka apar ki wiye me nongo adwogi maber ki i ticwa me pwony kun itute me dongo margi i kom pwony ma a ki Lok pa Lubanga dok bene konygi me bedo tye i ticwa me pwony kare ki kare. wp15 11/1 2:6
swh_Latn luo_Latn luo_Latn min_Latn tum_Latn luo_Latn swh_Latn hat_Latn luo_Latn